23 વર્ષની ઉંમરે કોલ સેન્ટરનાં રેકેટમાં કરોડો રૂપિયાના ફૂલેકું ફેરવનાર સાગર ઠક્કર ઓનલાઇન છેતરપીંડી કરવામાં નિષ્ણાત હોવાનું સામે આવ્યું છે. સાગરે 18 વર્ષની ઉંમરથી ઓનલાઇન છેતરપીંડી કરવામાં મહારથ હાંસલ કરી હતી. કોલ સેન્ટર મારફતે વિદેશી નાગરિકો સાથે ખંડણી ઉઘરાવવાનું શરૂ કર્યું તે પહેલાં સાગરે દર્દીઓને 30 ટકા ડિસ્કાઉન્ટ સાથે દવાઓ મળશે તેવી ઓનલાઇન સ્કીમ શરૂ કરી હતી. થાણે ક્રાઇમ બ્રાંચની તપાસમાં સામે આવ્યું છે કે વર્ષ 2012માં ભાવનગર ખાતે સાગરે તેના મિત્રો અલિયાશ શેગી, તપેશ, જિમી, અને અખિલેશસિંગ સાથે મળીને ઓનલાઇન મેડિસિન વેચવાનો કારોબાર શરૂ કર્યો હતો.